CELEX: 62013CN0196
Language: mt
Date: 2013-04-16 00:00:00
Title: Kawża C-196/13: Rikors ippreżentat fis- 16 ta’ April 2013 — Il-Kummissjoni Ewropea vs Ir-Repubblika Taljana

20.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/9
            
         Rikors ippreżentat fis-16 ta’ April 2013 — Il-Kummissjoni Ewropea vs Ir-Repubblika Taljana
   (Kawża C-196/13)
   2013/C 207/16
   Lingwa tal-kawża: it-Taljan
   
      Partijiet
   
   
      Rikorrenti: Il-Kummissjoni Ewropea (rappreżentanti: A. Alcover San Pedro u D. Recchia, aġenti)
   
      Konvenuta: Ir-Repubblika Taljana
   
      Talbiet
   
   
               —
            
            
               tiddikjara li, peress li ma addottatx il-miżuri kollha neċessarji sabiex tikkonforma ruħha mas-sentenza mogħtija mill-Qorti tal-Ġustizzja tal-Komunitajiet Ewropej, fis-26 ta’ April 2007, fil-Kawża C-135/05, li fiha ġie deċiż li r-Repubbilka Taljana naqset milli twettaq l-obbligi tagħha taħt l-Artikoli 4, 8 u 9 tad-Direttiva 75/442/KEE (1), kif emendata bid-Direttiva 91/156/KEE (2), tal-Artikolu 2(1) tad-Direttiva tal-Kunsill 91/689/KEE (3) tat-12 ta’ Diċembru 1991 fuq skart perikoluż, u tal-Artikolu 14(a) sa (ċ), tad-Direttiva tal-Kunsill 1999/31/KE (4), tas-26 ta’ April 1999, dwar ir-rimi ta’ skart f’terraferma, ir-Repubblika Taljana naqset milli twettaq l-obbligi tagħha taħt l-Artikolu 260(1) TFUE;
            
         
               —
            
            
               tikkundanna lir-Repubblika Taljana li tħallas lill-Kummissjoni multa li tammonta għal EUR 256 819,2 kull jum, għad-dewmien fl-eżekuzzjoni tas-sentenza mogħtija fil-Kawża C-135/05, li jibdew jiddekorru mill-jum tal-għoti tas-sentenza f’din il-kawża sal-jum tal-eżekuzzjoni tas-sentenza mogħtija fil-Kawża C-135/05;
            
         
               —
            
            
               tikkundanna lir-Repubblika Taljana li tħallas lill-Kummissjoni somma fil-forma ta’ somma f’daqqa, fejn l-ammont jirriżulta mill-moltiplikazzjoni ta’ ammont ta’ EUR 28 089,6 kuljum bin-numru ta’ ġranet ta’ persistenza tal-ksur, li jibdew jiddekorru mill-għoti tas-sentenza mogħtija fil-Kawża C-135/05 sal-jum tal-għoti tas-sentenza f’din il-kawża;
            
         
               —
            
            
               tikkundanna lir-Repubblika Taljana għall-ispejjeż.
            
         
      Motivi u argumenti prinċipali
   
   Għal dak li jikkonċerna l-ksur tal-Artikoli 4, 8 u 9 d tad-Direttiva 75/442/KEE, kif emendata bid-Direttiva tal-Kunsill 91/156/KEE, u tal-Artikolu 2(1) tad-Direttiva tal-Kunsill 91/689/KEE, fuq skart perikoluż, abbażi tal-informazzjoni trażmessa mill-awtoritajiet Taljani, għadhom jeżistu, fit-territorju Taljan, mill-inqas 218 impjanti tal-iskart illegali, imferxin fuq ir-reġjunijiet kollha Taljani. Madankollu, minħabba n-natura illegali tagħhom, il-218 impjant illegali ma josservawx id-dispożizzjonijiet imsemmija iktar ’il fuq.
   Għal dak jikkonċerna l-ksur tal-Artikolu 14(a) sa (ċ), dwar ir-rimi ta’ skart f’ terraferma, abbażi tal-informazzjoni trażmessa mill-awtoritajiet Taljani, għadhom jeżistu ħames impjanti li għalihom ma kinux ġew ippreżentati jew approvati pjani ta’ żvilupp, u li, minkejja dan, ma kinux ingħalqu mill-awtoritajiet kompetenti, bi ksur tad-dispożizzjoni msemmija iktar ’il fuq.
   Is-sanzjoni proposta (multa ta’ kuljum u somma f’daqqa) hija proporzjonali għall-gravità u għat-tul tal-ksur, u inkunsiderazzjoni, b’mod partikolari, tan-neċessità li tiġi ggarantita l-effikaċja dissważiva tas-sanzjoni.
   
      (1)  Direttiva tal-Kunsill 75/442/KEE, tal-15 ta’ Lulju 1975, dwar l-iskart ĠU Edizzjoni Speċjali bil-Malti, Kapitolu 15, Vol. 2, p. 78.
   
      (2)  Direttiva tal-Kunsill 91/156/KEE, tat-18 ta’ Marzu 1991, li temenda d-Direttiva 75/442/KEE dwar l-iskart ĠU Edizzjoni Speċjali bil-Malti, Kapitolu 15, Vol. 2, p. 3.
   
      (3)  Direttiva tal-Kunsill 91/689/KEE, tat-12 ta’ Diċembru 1991, fuq skart perikoluż, ĠU Edizzjoni Speċjali bil-Malti, Kapitolu 15, Vol. 2, p. 78.
   
      (4)  Direttiva tal-Kunsill 1999/31/KE, tas-26 ta’ April 1999, dwar ir-rimi ta’ skart f’terraferma
   ĠU Edizzjoni Speċjali bil-Malti, Kapitolu 15, Vol. 4, p. 228.